Общинска избирателна комисия

ОБЩИНА БУРГАС, ОБЛАСТ БУРГАС

Избори за общински съветници и за кметове на 29.10.2023г.

ПРОТОКОЛ

№ 35

от проведеното на 29.10.2023 год. от 23.00 ч заседание на общинска избирателна комисия Бургас назначена с Решение № 2179-МИ/01.09.2023 г- на ЦИК за изборите за общински съветници и за кметове на 29 октомври 2023 год. в състав:

председател Фани Семерджиева

зам.-председател Стоян Арнаудов

зам.-председател Иван Иванов

зам.-председател Любима Бургазлиева

зам.-председател Маргарита Събева

секретар Емине Иляз

членове:

Наталия Минкова

Пламена Апостолова

Таня Стоянова – Рангелова

Милен Господинов

Стефан Пенчев

Момчил Момчилов

Росица Димова

Присъстват всички членове на комисията и заседанието се проведе под ръководството на председателя Фани Семерджиева.

Заседанието се проведе за обсъждане предложение за **повторно преброяване на гласовете в секционни комисии.** След като комисията се запозна с констатирани съществени несъответствия във вписаните данни в секционните протоколи за избор на общински съветници, кмет на община и кметове на кметства които не могат да се отстранят от допусналата ги секционна избирателна комисия , обсъден бе следния проект за

**РЕШЕНИЕ**

**№ 272- МИ**

ОТНОСНО: повторно преброяване на гласовете в секционни комисии

В хода на отчитане на резултатите от проведените на 29.10.2023 год. избори за общински съветници и кметове и определяне на резултатите от избора, общинска избирателна комисия Бургас констатира, че в секционни комисии с номера, както следва:

-020400093

-020400168

-020400177

-020400038

-020400039

-020400113

-020400262

-020400308

са налице съществени несъответствия във вписаните данни в секционните протоколи за избор на общински съветници и кмет на община, изразяващи се в наличие на числови стойности съответствието между които не води до удовлетворяване на контроли.

Налице е непълнота в отразените в протокола резултати и противоречия от такъв характер, непозволяващи корекции.

В част от случаите като преференции за кандидати от листа са вписани резултати, чийто сбор надвишава сбора от подадените гласове за листата. В други случаи липсват отбелязани преференции.

Налице е също съществено разминаване между сборът от действителните гласове разпределени по партии и числовата стойност на т.9 от протокола.

Горните несъответствия не могат да се преодолеят чрез информацията съдържаща се в черновата на протокола, поради обстоятелството, че в някой от случаите чернова липсва, а в други не е попълнена коректно и се разминава съществено с бланката-чернова за отчитане на преференциите.

Ето защо общинска избирателна комисия счита, че е налице съществено несъответствие във вписаните в протокола данни, което не може да се отстрани от секционната избирателна комисия.

В друга част от протоколите са налични множество поправки и зачертавания, които правят невъзможно да се възприемат и възпроизведат числовите стойности записани в секционния протокол. Ето защо е необходимо в секции с такива протоколи да бъде извършена замяна, като сгрешения протокол бъде изведен от употреба, а на секцията да се предостави нов протокол. Указва на секциите със сгрешени протоколи внимателно да попълнят съдържанието, като в новия екземпляр четливо да впишат последните поправки заявени с подписите на членовете на СИК.

С оглед горното и на основание чл.87, ал.1 , т.1 и т.26 чл.445,ал.3 от ИК общинска избирателна комисия Бургас

**Р Е Ш И:**

1.Секционната избирателна комисия № 020400039 заедно с общинска избирателна комисия Бургас да извършват ново преброяване на гласовете от избора **за кмет** на община Бургас, непосредствено след приемането на протоколите на всички секционни избирателни комисии.

Констатираните при повторното преброяване резултати за избор на общински съветници да бъдат нанесени в протоколите за отразяване на резултатите в присъствието на членовете на съответната СИК и Общинска избирателна комисия Бургас.

На секционните избирателни комисии № 020400093, № 020400168, № 020400177, № 020400038, № 020400039, № 020400113, № 020400262, № 020400308, да бъдат предоставени нови оригинали на секционен протокол за вписване на окончателно установените в СИК резултати.

Нов формуляр на протокол на СИК/ПСИК се връчва от член на ОИК Бургас.

Да се уведомят ръководствата на секционните комисии и членовете им с оглед осигуряване на кворум.

В случаите когато протоколът на повторно преброените секционни комисии подлежи на поправка, по начин по който позволява възприемане на данните записани в него, да не се извършва замяна на сгрешен протокол, а да се извършат поправки

Решението може да бъде обжалвано пред ЦИК чрез ОИК-Бургас в тридневен срок от обявяването му по реда на чл. 88 от Изборния кодекс.

ГЛАСУВАЛИ:

|  |  |  |  |
| --- | --- | --- | --- |
|  |  | „ЗА“ | „ПРОТИВ“ |
| 1. | Фани Семерджиева | за |  |
| 2. | Стоян Арнаудов | за |  |
| 3. | Иван Иванов | за |  |
| 4. | Любима Бургазлиева | за |  |
| 5. | Маргарита Събева | за |  |
| 6. | Емине Иляз | за |  |
| 7. | Наталия Минкова | за |  |
| 8. | Пламена Апостолова | за |  |
| 9. | Таня Стоянова – Рангелова | за |  |
| 10. | Милен Господинов | за |  |
| 11. | Стефан Пенчев | за |  |
| 12. | Момчил Момчилов | за |  |
| 13. | Росица Димова | за |  |

Гласували 13; „за“ -13; „против“ – няма

Решението е прието в 23,02 ч

Председател:

Фани Семерджиева

Секретар: Емине Иляз